રમેશચંદ્રભાઇને જે પીડા થતી હતી તે ઘણા બધા કુટુંબોની કથની હશે. આ સમસ્યાને ત્રણ રીતે જોવી જરૂરી છે. પ્રૌઢાવસ્થાનું એડજસ્ટમેન્ટ, ટીન-એજ પ્રોબ્લેમ્સ અને કપલનું અંડરસ્ટેન્ડિંગ.ક્યારેક એવું બને છે કે કોઇ એક જ વ્યક્તિ સમસ્યા માટે જવાબદાર હોય છે એવું બનતું નથી. ડિસઓર્ડરમાં માત્ર જે - તે વ્યક્તિનો જ ફાળો હોય કાયમ શક્ય નથી હોતું. પણ સમગ્ર પરિવારિક પરિસ્થિતિ એનું કોન્ટ્રીબ્યુશ આપે છે. કોઇપણ વર્તનને એના રેફરન્સ સાથે ટોટલી સમજવાની વાત મનોવિજ્ઞાનની એક મહત્વની શાખા કરે છે - ‘ગેસ્ટૉલ્ટ સાઇકોલોજી’. જર્મનીમાં ફ્રેડરિક પર્લ્સ નામના સાઇકોલોજીસ્ટે આ ચિકિત્સા પદ્ધતિનો પ્રારંભ કર્યો હતો. એમાં ‘હાલના અને પ્રત્યક્ષ’ પ્રશ્નોને ધ્યાનમાં રાખીને ચિકિત્સા થાય, નહીં કે ‘ભૂતકાળ’ની તેવી સમજ સાથે સારવાર થાય છે. આનો કેન્દ્રિય વિચાર એવો છે કે ‘વ્યક્તિએ આનંદદાયક લાગણીઓને વર્તમાનના સંદર્ભમાં ફરીથી અનુભવતા શીખવું જાઇએ.’ જો વ્યક્તિ કાયમ ભૂતકાળમાં જ પડેલો રહે તો તે પોતાના ઈમોશનલ અને વિચારોના બંધનમાંથી મુક્ત થઈ શકતો નથી. એણે આજે જ જીવવાનું છે એટલે વર્તમાનની સ્થિતને યોગ્ય રીતે રિએસેસ કરે તો સમસ્યા ઉકેલ માટે નવી દ્રષ્ટિ મળી શકે. અને પ્રયત્ન કરવાથી તે મળે જ છે. જરૂર હોય છે માત્ર યોગ્ય દિશાસૂચન અને આંતરિક ઈચ્છાની.